[{"text_idx": "#000001", "text": "Saadan Sulle 7 esinemisega seotud o\u0303ppetundi, mida iga esineja teadma peaks"}, {"text_idx": "#000003", "text": "5 moodust, kuidas kuulajatega paremini silmsidet hoida"}, {"text_idx": "#000004", "text": "Janek Tuttar4. juuli 2011Kehakeel, Ko\u0303ne pidamine"}, {"text_idx": "#000005", "text": "Paljude inimeste jaoks on silmside loomine va\u0308ga intiimne tegevus, mida vo\u0303iks lausa kellegi puudutamisega vo\u0303rrelda. Kontvo\u0303o\u0303raste kuulajate puhul ei pruugi see aga va\u0308ga ha\u0308sti va\u0308lja tulla."}, {"text_idx": "#000006", "text": "Kui sa oma kuulajatega kontakti ei hoia, siis kannatab selle all terve esinemine \u2013 auditooriumil tekib tunne, et sa ei ra\u0308a\u0308gi neile ning pealegi tundud sel juhul ebausaldusva\u0308a\u0308rne vo\u0303i ebakindel. Seega toon ma allpool va\u0308lja 5 moodust, kuidas kuulajatega paremini silmsidet hoida."}, {"text_idx": "#000007", "text": "Kujuta ette, et ra\u0308a\u0308gid u\u0308hele inimesele korraga"}, {"text_idx": "#000008", "text": "Oled ju harjunud poes ilma suurema mureta vo\u0303o\u0303rale vorstimu\u0308u\u0308jale selgitama, millist vorsti ja millises koguses sa soovid? Sedasama saad sa ka oma esinemises kenasti a\u0308ra kasutada. Kui kellelegi otsa vaatad, siis kujuta ette, et ra\u0308a\u0308gidki ainult u\u0308hele inimesele korraga. Kui paari sekundi pa\u0308rast pilguga edasi liigud, siis ko\u0303neled nu\u0308u\u0308d juba ainult sellele inimesele."}, {"text_idx": "#000009", "text": "Luban sulle, et kui sa selliselt \u201cvorstimu\u0308u\u0308jalt vorstimu\u0308u\u0308jale\u201d edasi liikudes ra\u0308a\u0308gid, hoiadki ko\u0303ikidega kenasti kontakti ning u\u0308sna pea avastad ka ise, kuipalju lihtsam ka endal esineda on."}, {"text_idx": "#000010", "text": "Alusta so\u0303braliku o\u0303hkkonna loomisega juba enne esinemist"}, {"text_idx": "#000011", "text": "Kui kuulajad saabuma hakkavad, siis tervita neid ja alusta vestlust. Nt \u201cKuidas sa sellest koolitusest (...esinemisest, ...u\u0308ritusest jne) kuulsid?\u201d Vo\u0303id ka lihtsalt mo\u0303ne viisakuslausega piirduda. Mo\u0303te on selles, et juba taoliselt lood endale no\u0308 \u201ctutvusi kuulajaskonnas\u201d ja kui esinemist alustades tuge soovid saada, siis vaatadki esmalt oma \u201cvanadele tuttavatele\u201d otsa."}, {"text_idx": "#000013", "text": "Kasuta juhuslikku silmside hoidmise mustrit"}, {"text_idx": "#000014", "text": "See ta\u0308hendab seda, et a\u0308ra liigu kindlat trajektoori mo\u0308o\u0308da, vaid liigu silmadega grupilt grupile. Niipea kui sa u\u0308hega inimestest oled silmside saavutanud, arvavad ka tema u\u0308mber istujad, et sa just nendega kontakti hoiad."}, {"text_idx": "#000015", "text": "A\u0308ra oma kuulajaid jo\u0303llitama ja\u0308a\u0308"}, {"text_idx": "#000016", "text": "U\u0308ldjuhul vaata u\u0308hele inimesele otsa maksimaalselt 3-4 sekundit. Kui sa seda pikemalt teed, vo\u0303ib see kuulajates ebamugavust tekitada, kui aga oluliselt va\u0308hem, siis vo\u0303id endast va\u0308heke pu\u0308simatu ja na\u0308rvilise mulje ja\u0308tta."}, {"text_idx": "#000017", "text": "Leia inimesed, kes sind so\u0303bralikult vaatavad"}, {"text_idx": "#000018", "text": "Need on kuulajad, kes sulle tuge pakuvad (noogutused, naeratused jms). Taolised kuulajad toetavad sind ja eriti ha\u0308sti saad seda a\u0308ra kasutada oma na\u0308rvilisematel hetkedel. Samal po\u0303hjusel va\u0308ldi inimesi, kes sind ilmselgelt negatiivselt vaatavad \u2013 need tegelased tekitavad sinus lisapinget. Pealegi \u2013 ei ole vo\u0303imalik ko\u0303ikidele inimestele meele ja\u0308rele olla ja sa ei peaks seda ka taotlema."}, {"text_idx": "#000019", "text": "Need olid 5 moodust, kuidas kuulajatega paremini silmsidet hoida. Soovitan vaadata ka all olevat videot, kus lisaks siin kirjapandule toon va\u0308lja veel mo\u0303ned nipid, kuidas kuulajatega paremini kontakti luua. Soovitan lugeda ka blogi lugusid \u201c7 asja, mida head esinejad edu saavutamiseks teevad\u201d ja \u201cTa\u0308helepanu a\u0308ratamine on esineja mure\u201c"}, {"text_idx": "#000020", "text": "Janek Tuttar on kodulehe AvalikEsinemine.net autor ja omanik. Samuti on ta ka Eesti Ettevo\u0303tlusko\u0303rgkooli Mainor avaliku esinemise ja suulise eneseva\u0308ljenduse ainete lektor."}, {"text_idx": "#000021", "text": "Siin lehel kirjutab ta eelko\u0303ige sellest, kuidas iseendaga erinevates avaliku esinemise situatsioonides toime tulla."}, {"text_idx": "#000022", "text": "Esinedes kasuta ko\u0303iki kuulajate meeli"}, {"text_idx": "#000024", "text": "7 asja, mida va\u0308ga head esinejad edu saavutamiseks teevad!"}, {"text_idx": "#000025", "text": "Saa oluliselt paremaks kui need, kes Sind laval olles tu\u0308u\u0308danud on.\nSaadan Sulle 7 esinemisega seotud o\u0303ppetundi, mida iga esineja teadma peaks.\nHoian Sinu andmed 100% kaitstuna. Ka minule ei meeldi spa\u0308mm!\nLeave this field empty if you're human: Viimased postitused\nHu\u0308briidesinemine: kuidas samal ruumis ja kaamera kaudu ja\u0308lgivatele inimestele edukalt esineda\nAvalik esinemine Skype, Zoom vms vahendite abil\nAuditooriumi ohjamine ja vaenulike kuulajatega tegelemine"}, {"text_idx": "#000026", "text": "Saa oluliselt paremaks kui need, kes Sind laval olles tu\u0308u\u0308danud on."}, {"text_idx": "#000028", "text": "Hu\u0308briidesinemine: kuidas samal ruumis ja kaamera kaudu ja\u0308lgivatele inimestele edukalt esineda\nAvalik esinemine Skype, Zoom vms vahendite abil\nAuditooriumi ohjamine ja vaenulike kuulajatega tegelemine"}, {"text_idx": "#000029", "text": "Inspireeriv ja julgustav avaliku esinemise koolitus igasuguse esinemiskogemusega inimesele"}]